ทลายเว็บพนันบอล ใช้ทาวน์โฮมหรู รับแทงโจ๋งครึ่ม
ชี้เครือข่ายใหญ่ ลูกค้าเกือบพัน ดูดกำไร 120 ล้าน,ตำรวจชุดเฉพาะกิจบุกจับเครือข่ายเว็บไซต์ ฟีฟ่าโกลดอทคอม พนันฟุตบอลข้ามชาติ ภายในหมู่บ้านหรู ย่านบางชัน เป็นเว็บไซต์เครือข่ายรับแทงพนันฟุตบอลระดับโลก จับกุมผู้ต้องหา 8 คน พร้อมอุปกรณ์ออนไลน์เพียบ แฉมีลูกค้าทุกเพศทุกวัยประจำรายเดือนกว่า 914 คน มียอดสมัครใหม่รายวัน วันละ 50 คน คาดว่าจะเพิ่มขึ้นเรื่อยๆ ในช่วงเทศกาลบอลโลก 2018 มียอดเงินสดหมุนเวียนต่อวันเฉลี่ยวันละ 5 แสนบาท รวมเดือนละกว่า 15 ล้านบาท เปิดเซิร์ฟเวอร์ในไทยเป็นระยะกว่า 8 เดือนแล้ว มีกำไรจากการเปิดแทงพนันฟุตบอลแล้วประมาณ 120 ล้านบาท,บุกทลายเว็บไซต์พนันฟุตบอลออนไลน์เครือข่ายระดับโลก เปิดเผยขึ้นเมื่อเวลา 19.00 น. วันที่ 3 มิ.ย. พล.ต.ต.ภาณุรัตน์ หลักบุญ รอง ผบช.น. ผอ.ศูนย์ป้องกันปราบปรามการลักลอบเล่นการพนันทายผลการแข่งขันฟุตบอล พร้อมชุดปราบปรามการพนันฟุตบอลฯ ชุดปฏิบัติการที่ 4 นำโดย พ.ต.อ.สำราญ นวลมา รอง ผบก.สปพ. พ.ต.อ.สมบูรณ์ เทียนขาว ผกก.สายตรวจ บก.สปพ. พ.ต.อ.นิวัตน์ พึ่งอุทัยศรี ผกก.คฝ.2 บก.อคฝ. พ.ต.ท.ศิรณวิชญ์ อินทร รอง ผกก.ทางด่วน 1 บก.จร. พ.ต.ท.อัครพล โทยะ รอง ผกก.สส.บก.น.2 พ.ต.ท.วสันต์ ธวัชชัยวิรุษต์ รอง ผกก.สายตรวจ บก.สปพ. นำหมายค้นศาลจังหวัดมีนบุรี เลขที่ ค.227/61 ลงวันที่ 3 มิ.ย.61 เข้าตรวจค้นจับกุมเครือข่ายเว็บไซต์พนันฟุตบอลข้ามชาติ ที่บ้านเลขที่ 193/55 หมู่บ้านกัสโต้ แกรนด์ รามคำแหง ถนนราษฎร์พัฒนา แขวงและเขตสะพานสูง กทม.,ที่เกิดเหตุเป็นทาวน์โฮม 3 ชั้น เนื้อที่ประมาณ 15 ตารางวา ลักลอบเปิดเว็บไซต์ชื่อ FIFAGOAL.com เป็นเว็บไซต์ลูกของ FIFA55.com โดยมีเครือข่ายเดียวกันกับ FIFAGOAL, FIFAPLAYS, FIFATH เว็บไซต์รับแทงพนันฟุตบอลระดับโลก บนชั้น 2 จับกุมผู้ต้องหา 8 คน นั่งคีย์ข้อมูล ชื่อนายพงษ์สุข ศรีเสนาะ อายุ 25 ปี นายธนาดล พรมอ็อด อายุ 23 ปี นายนิติโชติ เจริญโภคราช อายุ 22 ปี นายเกรียงศักดิ์ แดงกันหา อายุ 21 ปี นายจิรนันท์ ยิ้มละมัย อายุ 24 ปี นายพงศ์พืช บุนนาค อายุ 24 ปี นายธนากรณ์ สินธรมณ์ อายุ 23 ปี และนายเพชรสุริยา สำราญฤทธิ์ อายุ 23 ปี พร้อมของกลาง Cpu ตั้งเว็บไซต์ 3 ชุด จอมอนิเตอร์ 10 จอ คอมพิวเตอร์โน้ตบุ๊ก 3 เครื่อง โทรศัพท์มือถือ 16 เครื่อง เครื่องสำรองไฟ 3 เครื่อง เราเตอร์อินเตอร์เน็ต 2 ตัว และกล้องวงจรปิด 1 ชุด,พล.ต.ต.ภาณุรัตน์กล่าวว่า ตามนโยบาย พล.อ.ประยุทธ์ จันทร์โอชา นายกรัฐมนตรี พล.อ.ประวิตร วงษ์สุวรรณ รองนายกรัฐมนตรี ให้ปราบปรามอบายมุขการพนันทุกประเภท บช.น.กวดขันสืบทราบว่าเว็บไซต์ดังกล่าวมีลูกค้าประจำรายเดือนกว่า 914คน มียอดสมัครใหม่รายวัน วันละ 50 คน และคาดว่าจะเพิ่มขึ้นเรื่อยๆในช่วงเทศกาลบอลโลก 2018 มียอดเงินสดหมุนเวียนต่อวันเฉลี่ยวันละ 500,000บาท รวมเดือนละกว่า 15 ล้านบาท จากการสืบสวนของเจ้าหน้าที่ทราบว่า เครือข่ายเว็บไซต์พนันฟุตบอลออนไลน์ดังกล่าวเป็นเครือข่ายข้ามชาติ เปิดเซิร์ฟเวอร์ในไทยเป็นระยะเวลากว่า 8 เดือนแล้ว มีกำไรจากการเปิดรับแทงพนันฟุตบอลแล้วประมาณ 120 ล้านบาท มีลูกค้าทุกเพศทุกวัยเข้ามาสมัครใช้บริการอย่างต่อเนื่อง แจ้งข้อหาร่วมกันจัดให้มีการเล่นหรือช่วยประกาศโฆษณาหรือชักชวนโดยทางตรง หรือทางอ้อมให้ผู้อื่นเข้าเล่นหรือเข้าพนันในการเล่นการพนันทายผลพนันฟุตบอล (ออนไลน์) โดยไม่ได้รับอนุญาต ส่งพนักงานสอบสวน สน.บางชัน ดำเนินคดี,รอง ผบช.น.กล่าวอีกว่า กลุ่มนี้เช่าบ้านราคา 18,000 บาทต่อเดือน นาน 8 เดือน จะให้ สน.บางชัน เรียกเจ้าของบ้านมาสอบสวนว่าเกี่ยวข้องหรือไม่ ส่วนสมาชิกทั้ง 914 คน จะถูกเรียกมาสอบสวนดำเนินคดี ร่วมกันเล่นพนันฟุตบอล สำหรับโทษการพนันที่แจ้งนี้ แม้จะมีอัตราโทษต่ำ คือจำคุก 1 ปี ปรับ 1,000 บาท แต่พิษภัยรุนแรงมอมเมาประชาชน เยาวชน ช่วงนี้ใกล้ฟุตบอลโลกด้วยจะพิจารณาเกี่ยวกับความผิดฐานฟอกเงินด้วย
ตำรวจชุดเฉพาะกิจบุกจับเครือข่ายเว็บไซต์ ฟีฟ่าโกลดอทคอม พนันฟุตบอลข้ามชาติ ภายในหมู่บ้านหรู ย่านบางชัน เป็นเว็บไซต์เครือข่ายรับแทงพนันฟุตบอลระดับโลก จับกุมผู้ต้องหา 8 คน
ข่าวหน้า 1,ฟีฟ่าโกลดอทคอม,เว็บพนันบอล,พนันฟุตบอลออนไลน์,พนันฟุตบอล,ข่าวทั่วไป